《怀顿修诃衍时在匡山予挂锡雷峰》
明代·释今严

情閒渐渐平怀抱，竟夏忘言到杪秋。频别悟人无解语，独吟荒径有微愁。

一溪霜叶客中尽，几树寒声簟外幽。最忆汉阳峰月好，依依遥对武昌楼。

作者简介：今严(？──一六五八？)，字足两。顺德人。俗姓罗，原名殿式，字君奭。诸生。弱冠从天然禅师求生死大事，明桂王永历三年（一六四九）脱白受具。十二年（一六五八）奉命往嘉兴请藏，还至归宗，阅大藏一周，遭岁俭，日止一糜，研览不辍。病还雷峰，爱栖贤山水之胜，扶病强行。居无何，竟以宿疾蜕于五乳峰静室。著有《西窗遗稿》一卷，《秋怀》、《百合》诸诗。清光绪《广州府志》卷一四一有传。